Julie Wilhelmine Ederberg

Julie Wilhelmine Ederberg (aastani 1886 Julie Wilhelmine Elens, pseudonüümid Helmi ja Saare pereema;Eesti kirjanike leksikon. Eesti Raamat. Tallinn, 2005 8. veebruar (vkj. 27. jaanuar) 1861 Kavastu, Haljala kihelkond, Virumaa – 16. märts (vkj. 4. märts) 1897 Kaarma, Loona vald, Kaarma kihelkond, Saaremaa) oli eesti luuletaja ja tõlkija.

Ta sündis Virumaal Haljala kihelkonnas Kavastu mõisa möldri Jaagup Elensi tütrena. Õppis Paides ja Tallinnas tütarlaste erakoolides, sooritas aastal 1879 koduõpetaja-eksami. Töötas koduõpetajana Soomes Impilahtis, Peterburis ja kodumaal. Aastal 1886 abiellus Kaarma koguduse õpetaja Friedrich Wilhelm Ederbergiga. Suri Kaarmal.Odette Kirss, "Ederbergid jätsid kultuuriellu sügava jälje", Virumaa Teataja, 20. juuni 2019 (vaadatud 08.11.2025)

Alates aastast 1881 avaldas perioodikas luulet ja üksikuid proosapalasid, luuletuskogu "Rohu lillekesed" (1894). Kirjandusloolase Oskar Kruusi hinnangul ei olnud Ederbergi eleegilisel isamaaluulel suuremat kirjanduslikku kaalu. Tema loodusluule on religioosne. Samas olid Ederbergi teosed nende ilmumisajal populaarsed, neid valiti antoloogiatesse ja mitmeid neist viisistasid tuntud heliloojad.

 Isiklikku 
Ta oli abielus Kaarma koguduse õpetaja Friedrich Wilhelm Ederbergiga. Nende poegadest oli Ernst Ederberg eesti arhitektuuriajaloolane ja arhitekt, Hermann Johannes Ederberg aga Hargla ja Koeru koguduste õpetaja ning aastatel 1931–1944 Ida-Preisimaal Czycheni (Bolken) koguduse õpetaja, alates aastast 1944 pastor Ida-Saksamaal.

 Viited 

 Välislingid 

 "Rohu lillekesed", 1894 (luulekogu)
 Odette Kirss, "Ederbergid jätsid kultuuriellu sügava jälje", Virumaa Teataja, 20. juuni 2019
 Julie Wilhelmine Ederberg (Elens/Elents) (1861–1897), Geni

Kategooria:Eesti luuletajad
Kategooria:Eesti tõlkijad
Kategooria:Sündinud 1861
Kategooria:Surnud 1897